**TIRGUS IZPĒTE**

**“****Zvērināta revidenta pakalpojums par Balvu novada pašvaldības aģentūras “SAN-TEX” likvidācijas slēguma pārskata revīziju”**

**(ID Nr. BNP TI 2025/40)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar tirgus izpētes priekšmetu | Balvu novada Centrālās pārvaldes Finanšu plānošanas un centralizētās grāmatvedības nodaļas vadītāja Olga Siņica, mob.29361548 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Zane Kuzmina, mob.29288342, tel.64520931, e-pasts: zane.kuzmina@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

1. **Tirgus izpētes priekšmets:**
	1. Zvērināta revidenta pakalpojums par Balvu novada pašvaldības aģentūras “SAN-TEX” likvidācijas slēguma pārskata revīziju, atbilstoši Tehniskajai specifikācijai (skat. 1.pielikumu).
	2. CPV kods: 79210000-9 (Grāmatvedības uzskaites un revīzijas pakalpojumi).
	3. Pretendents nevar iesniegt piedāvājuma variantus.
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma izpildes termiņš:** līdz 31.07.2025. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tiem ir objektīvi pamatoti.
4. **Pakalpojums sniegšanas vieta:** Bērzpils iela 1A, Balvi, Balvu nov.
5. **Līgumcena:** Piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde. Līgumcena ir kopējā samaksa par tirgus izpētes līguma izpildi, kurā ietverti visi piemērojamie nodokļi, izņemot pievienotās vērtības nodokli.
6. **Apmaksas nosacījumi:** apmaksa tiek veikta 30 (trīsdesmit) dienu laikā pēc līgumsaistību pilnīgas izpildes, nodošanas-pieņemšanas akta abpusējas parakstīšanas un atbilstoša strukturēta elektroniskā rēķina saņemšanas pasūtītāja oficiālajā e-Adresē.
7. **Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.
8. **Prasības pretendentam:**
	1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Pretendentam ir iegūta zvērinātu revidentu komercsabiedrības licence. Informācija tiek pārbaudīta Latvijas Zvērinātu revidentu asociācijas Zvērinātu revidentu komercsabiedrību reģistrā <https://lzra.lv/sakums/revidentu-registri/zverinatu-revidentu-komercsabiedribu-registrs/> .
	3. Pretendenta rīcībā ir Latvijas Zvērinātu revidentu asociācijas sertificēts zvērinātais revidents. Informācija tiek pārbaudīta Latvijas Zvērinātu revidentu asociācijas Zvērinātu revidentu reģistrā <https://lzra.lv/sakums/revidentu-registri/zverinatu-revidentu-registrs/> .
	4. Piedāvājums jāparaksta paraksttiesīgai personai.
	5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas tīmekļvietnē [www.mfa.gov.lv](http://www.mfa.gov.lv) , un SIA “LURSOFT” tīmekļvietnes [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
9. **Iesniedzamie dokumenti:**
	1. Tehniskās specifikācijas veidlapa, kurā ir izdarīta apliecinājuma atzīme, ka pretendents apņemas izpildīt pasūtītāja Tehniskajā specifikācijā noteiktās prasības (skat. 1.pielikumu).
	2. Finanšu/ Tehniskais piedāvājums (skat. 2.pielikums).
	3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
	4. Ārvalstīs reģistrētām personām:
		1. ja pretendents ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija vai reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu;
		2. ārvalstu uzņēmumam jāiesniedz attiecīgās dalībvalsts struktūras izdotu zvērinātu revidentu komercsabiedrības licencei līdzvērtīgu dokumentu, nodrošinot tulkojumu valsts vlodā;
		3. par ārvalstu speciālistu iesniegs atzīšanas institūcijas deklarāciju par profesionālo pakalpojumu sniegšanu LR reglamentētā profesijā;
		4. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:
* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.
1. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **18.06.2025., plkst.10.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
	4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2025/40”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:
* pretendenta nosaukumu un adresi;
* pasūtītāja nosaukumu un adresi;
* atzīme ar norādi: *Tirgus izpētei “Jauna zāles pļāvēja-traktora piegāde Balvu novada Rugāju apvienības pārvaldes Krišjāņu pagasta pakalpojuma centram”, ID Nr. BNP TI 2025/40. Neatvērt līdz 18.06.2025., plkst.10.00”*.
1. **Tirgus izpētes līgumus slēdz:** Pasūtītājs – Balvu novada pašvaldība.
2. **Papildus informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.
	4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
		1. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:
* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
	+ 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.
1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums

1.pielikums

Tirgus izpētei

“Zvērināta revidenta pakalpojums par

Balvu novada pašvaldības aģentūras “SAN-TEX”

likvidācijas slēguma pārskata revīziju”

(ID Nr. BNP TI 2025/40)

**TEHNISKĀ SPECIFIKĀCIJA**

**“Zvērināta revidenta pakalpojums par Balvu novada pašvaldības aģentūras “SAN-TEX” likvidācijas slēguma pārskata revīziju”**

**(ID Nr. BNP TI 2025/40)**

**Skat. datni “1\_pielikums\_Tehniska specifikacija\_Revizija\_San\_Tex”**

2.pielikums

Tirgus izpētei

“Zvērināta revidenta pakalpojums par

Balvu novada pašvaldības aģentūras “SAN-TEX”

likvidācijas slēguma pārskata revīziju”

(ID Nr. BNP TI 2025/40)

**FINANŠU/ TEHNISKAIS PIEDĀVĀJUMS**

**“****Zvērināta revidenta pakalpojums par Balvu novada pašvaldības aģentūras “SAN-TEX” likvidācijas slēguma pārskata revīziju”**

**(ID Nr. BNP TI 2025/40)**

**Skat. datni “2\_pielikums\_Fin\_Teh\_piedavajums\_Revizija\_San\_Tex”**